stanford-oval/wikipedia huggingface dataset:
ראלף וולדו אמרסון
ביוגרפיה > הרצאותיו בהרווארד

אמרסון שב להרווארד ב-1837 במטרה להרצות לסטודנטים את הרצאתו 'המלומד האמריקאי'. הרצאה זו עסקה בנושא של חיי המעשה של אינטלקטואלים וכן כללה הטפה לעצמאות אינטלקטואלית אמריקאית. אולם הייתה זו ההרצאה שנשא שנה לאחר מכן, ב-1838, לפני בוגרי בית הספר ללימודי דת של האוניברסיטה שעוררה הדים ניכרים. בנאומו זעזע אמרסון את קהל שומעיו ואת הקהילה הפרוטסטנטית כולה, כאשר הכריז שחרף היותו של ישו אדם גדול, הוא לא היה אלוהים בעצמו.
בעקבות דברים אלה גונה על ידי הממסד הדתי והאקדמי, והוקע כאתיאיסט המרעיל את הנוער. אמרסון בחר שלא להגיב על הביקורת ולא הוזמן יותר להרצות בהרווארד במשך ארבעים השנים הבאות. עם זאת, עד שנות השמונים של המאה ה-19 עמדתו הייתה לדוקטרינה השלטת בכנסייה האוניטרית.
ביוגרפיה > יחסיו עם תורו

אמרסון התפרנס מהרצאות ונודע כנואם מעניין ומעמיק, כשחלק מהגותו הכתובה צמחה מתוך הרצאותיו. במהלך הנדודים הנדרשים להרצאות פיתח ידידות עמוקה עם הנרי דייוויד תורו, ותמך בו רבות בתחילת דרכו. האדמה עליה בנה תורו את בקתתו המפורסמת מספרו "וולדן" הייתה שייכת לאמרסון, שסיפק לו מזון ועבודה במשך שנתיים. היחסים בין השניים התפוררו לאחר כישלונו של ספר שהוציא תורו בהנחייתו של אמרסון, שהכניסו לחובות.
על אף שהשניים השלימו כעבור שנים, נותרו משקעים ניכרים ביניהם. תורו האשים את אמרסון בסטייה מהעקרונות המקוריים של הפילוסופיה הטרנסצנדנטלית שייסד ואמרסון מצידו ראה בתורו מיזנתרופ והספיד אותו עם מותו באופן ביקורתי למדי, אם כי לא נעדר חיבה.
ביוגרפיה > הופעותיו ונאומיו

אמרסון הושפע מסמואל טיילור קולרידג' ומכתביו של המחבר הצרפתי מישל דה מונטן, ממנו שאב את הסגנון הפרובוקטיבי, ואת אובדן האמונה באלוהים המשגיח על האדם כפרט.
אמרסון היה ידוע בכתביו אך אף יותר בזכות הנאומים שנשא בפני קהל גדול שהתאסף לכבודו. מי שהיה גם משורר פופולרי בנוסף להוגה דעות, השכיל תמיד לשוות אופי לירי לנאומיו.
הוא נחשב לנואם מבריק בזכות קולו העמוק ומרצו הרב, אך בו בזמן נואם לא קל להבנה, חלקית בגלל הרעיונות האבסטרקטיים שהציג. את הופעותיו היה בונה לעיתים קרובות ממובאות מיומנים אותם שמר עוד מנעוריו, ואת כתביו ודרשותיו בנה מצחצוח ההופעות.
ביוגרפיה > דעותיו בנושא העבדות

בסוף שנות ה-40 של המאה ה-19, במהלך ההרצאות הביע תמיכה גלויה במחיקתה של כל עבדות באשר היא, וחרף הכעס וצעקות הבוז שקיבל מן הקהל, לא נסוג מעולם מדעותיו. לכל אורך הקריירה נמנע מצידוד או שיוך לכל ארגון פוליטי, מה ששיקף את הערכים בהם דגל. כך תמיד התעקש שאין ברצונו בחסידים, אלא להחזיר לאדם את השליטה בעצמו, כאינדיבידואל המתקיים מכוחותיו הוא. כאשר התבקש בסוף חייו לסכם את עבודתו אמר שמרכזה הוא "אין-סופיותו של האדם".
כתביו

פרוזה:
1836. Nature.
1837. ""The American Scholar.
1838. "The Divinity School Address".
1841. בסדרה הראשונה של חיבוריו נכללים: "Compensation", "Self-Reliance" ו-"Circless".
1841. The Transcendentalist
1844. בסדרה השנייה של חיבוריו נכללים: "The Poet", "Experience" ו-"Politics".
1856. Representative Men"
1856. English Traits.
1860. "The Conduct of Life כולל את "Fate" ו- ""Power.
1862. "Thoreau", המשבח את הנרי דייוויד תורו
1870. "Society and Solitude"
שירה:
אוספים:
(Poems (1847
(May-Day and Other Pieces (1867
(Selected Poems (1876
פואמות:
"Threnody"
"Uriel"
"Brahma"
"Works and Days"
"Concord Hymn"
כתביו בתרגום לעברית

איש העולם, שש מסות. תרגמה והעירה ניצה פלד, ערך והוסיף אחרית דבר ראובן מירן, הוצאת נהר ספרים, 2006.
המשורר | אמנות. צמד מסות. תרגם והוסיף מבוא: יהונתן דיין, 'דחק', סדרת 'דרש' לכתבי מופת באפואטיקה ואסתטיקה, 2019
ג'רי קאנטרל

| --- | --- |

 לידה:  18 במרץ 1966 (בן 58) טקומה, ארצות הברית 
 שם לידה:  Jerry Fulton Cantrell Jr. 
 מוקד פעילות:  ארצות הברית 
 תקופת הפעילות:  מ-1985 
 סוגה:  גראנג', הבי מטאל, מטאל אלטרנטיבי, סלאדג' מטאל
 סוג קול:  בריטון 
 שפה מועדפת:  אנגלית 
 כלי נגינה:  גיטרה 
 jerrycantrell.com
 פרופיל ב-IMDb
 
ג'רי קאנטרל בהופעה בינואר 2007
ג'רי קאנטרל (אנגלית: Jerry Fulton Cantrell Jr.‎; נולד ב-18 במרץ 1966 בטקומה, וושינגטון) הוא זמר וגיטריסט אמריקאי.
קאנטרל הוא הגיטריסט וכותב רוב השירים של להקת הגראנג' אליס אין צ'יינס. הלהיט "Rooster" של אליס אין צ'יינס נכתב על אביו של ג'רי קאנטרל, ששירת במלחמת וייטנאם בדיוויזיה המוטסת ה-101 שענדה תג של נשרים קירחים על כתפם. בווייטנאם לא היו נשרים קירחים, לכן הווייטנאמים כינו אותם בשם "Rooster" (תרנגול) והוא גם מופיע בווידאו-קליפ של השיר.
קריירה

קאנטרל פתח בקריירת סולו ב-1998, לאחר שאליס אין צ'יינס הפסיקה להקליט בגלל בעיות הסמים של הסולן ליין סטאלי. התקליט הראשון היה Boggy Depot ("מחסן בוצי"), כשאת ג'רי קאנטרל מלווים חבריו לאליס אין צ'יינס מייק אינז ושון קיני, וגם לס קלייפול מלהקת המטאל פריימוס ורקס בראון מלהקת המטאל פנטרה.
התקליט השני היה Degradation Trip מ-2002, שניגנו בו מייק בורדין, המתופף לשעבר של פיית' נו מור, רוברט טרוחיו, הבסיסט החדש דאז של מטאליקה, וגם כריס דגארמו מלהקת הפרוג מטאל מסיאטל קווינסריק. התקליט יצא חודשים מספר לאחר מותו של ליין סטאלי ממנת-יתר ואף הוקדש לו. התקליט יצא מאוחר יותר באותה שנה בפורמט כפול עם 11 שירים חדשים, מפני שקאנטרל הקליט מספר שירים חדשים שעסקו בצערו על מותו של סטאלי וויתר על שירים שתכנן לכלול באלבום המקורי.
ג'רי קאנטרל עבד ב-2005 על אלבום חדש עם כריס ווייס וסטפן פרקינס מלהקת הרוק ג'יינ'ס אדיקשן. האלבום תוכנן לצאת ב-2006 אך איחודה של אליס אין צ'יינס מנע את יציאתו.
ב-2005 התאחד קאנטרל עם שון קיני ומייק אינז במסגרת הופעת התרמה לנפגעי אסון הצונאמי. ב-2006 התאחדה אליס אין צ'יינס שוב לשם קיום סיבוב הופעות. הלהקה הקליטה ב-2007 את אלבומה הרביעי.
דיסקוגרפיה > אלבומי סולו

1998 Boggy Depot
2002 Degradation Trip
2002 Degradation Trip Vol 1 & 2
2021 Brighten
אניה (זמרת)

| --- | --- |

 לידה:  17 במאי 1961 (בת 63) גווידור, אירלנד 
 שם לידה:  'אֶנְיַה פָּדְרֵגֶיין נִי בְּרֶיינַן
 שם במה:  Enya 
 מוקד פעילות:  אירלנד 
 תקופת הפעילות:  מ-1982
 עיסוק:  זמרת, מוזיקאית, מלחינה, מפיקה מוזיקלית
 סוגה:  מוזיקת העידן החדש, מוזיקה קלטית
 סוג קול:  מצו-סופרן 
 שפה מועדפת:  אנגלית, אירית
 כלי נגינה:  פסנתר 
 חברת תקליטים:  Warner Bros. Records
 שיתופי פעולה בולטים:  Clannad
 פרסים והוקרה:  פרסי ECHO (2002) 
 www.enya.com
 פרופיל ב-IMDb
 
אֶנְיַה פָּדְרֵגֶיין נִי בְּרֶיינַן הידועה בשם הבמה אניה (באירית: Eithne Pádraigín Ní Bhraonáin‏, שם הבמה על דרך האנגלית: Enya‏; נולדה ב-17 במאי 1961) היא זמרת, נגנית ומלחינה אירית. אחת הזמרות האיריות המצליחות ביותר. זכתה ב-4 פרסי גראמי והייתה מועמדת לפרס אוסקר. אלבומיה של אניה נמכרו בלמעלה מ-80 מיליון עותקים ברחבי העולם. בשנת 2016 הוכרזה כמוזיקאית העשירה ביותר בממלכה המאוחדת, עם הון של למעלה מ-91 מיליון לירה שטרלינג. בשנת 2021 דווח כי היא אמן הסולו האירי העשיר ביותר בעולם.
ביוגרפיה > ילדותה ותחילת דרכה

אניה נולדה בשנת 1961 בגווידור שבצפון אירלנד, למשפחה גדולה של מוזיקאים. לאניה ארבעה אחים וארבע אחיות. שהיו גם הם מוזיקאים והקימו בשנת 1976, עם בני דודם התאומים, את הלהקה קלאנאד. בתחילה שימשה אניה כקלידנית הלהקה וסיפקה את קולות הרקע לאלבום הלהקה "Crann Úll", אשר יצא בשנת 1980. במסגרת הלהקה השתתפה אניה גם במספר וידאו קליפים, שזכו לפופולריות באותה העת.
ביוגרפיה > קריירת סולו

בשנת 1982, זמן קצר לפני שלהקת Clannad זכתה לפרסום רב בעקבות השיר "Theme From Harry's Game", החליטו אניה וניקי ראיין (המפיק והמנהל של הלהקה) לעזוב את הלהקה וחברו אל אשתו של ניקי, הפזמונאית רומא ראיין, כדי להפיק פסקולים לסרטים. במקביל פתחה אניה אולפן הקלטות משלה, בשם "Aigle".
אניה הקליטה שני שירי סולו בשם "An Gaoth Ón Ghrian" ("רוח השמש") וגם "Miss Clare Remembers" אשר יצאו לשווקים בשנת 1983 באלבום, Travel Touch. בשנת 1984 הפיקה את פסקול הסרט "הנסיך-צפרדע".
בשנת 1986 הפיקה את המוזיקה עבור הפסקול של הסרט התיעודי The Celts של רשת ה-BBC. המוזיקה שהפיקה לסרט תיעודי זה יצאה בשנת 1987 לשווקים באלבום הסולו הראשון שלה בשם, Enya, אך אלבום זה משך מעט מאוד תשומת לב באותה עת. כמעט עשור לאחר מכן, בשנת 1996, השתמשה להקת פוג'יז בדגימה מתוך השיר "Boadicea" מתוך האלבום הזה, לצורך שירם המצליח "Ready or Not".
בשנת 1987 סיפקה אניה קולות רקע לאחדים משיריה של שינייד או'קונור עבור אלבום הבכורה שלה The Lion and the Cobra.
ביוגרפיה > הפריצה הגדולה

בשנת 1988 יצא לשווקים אלבומה של אניה Watermark והפך להצלחה עולמית. השיר "Orinoco Flow" אשר נכלל באלבום זה, הגיע לראש מצעד הסינגלים הבריטי. האלבום נמכר בכשמונה מיליון עותקים ברחבי העולם.
שלוש שנים לאחר מכן, הוציאה אלבום נוסף בשם Shepherd Moons, אשר זכה להצלחה מסחרית רבה ונמכר בעשרה מיליון עותקים ברחבי העולם. אלבום זה זיכה את אניה לראשונה בפרס גראמי. השירים "On Your Shore" (מתוך Shepherd Moons), ו-"Exile" (מתוך Watermark), ו-"Epona" (מתוך Enya) הופיעו בשנת 1991 בפסקול הסרט ההוליוודי "סיפורי לוס אנג'לס". השיר "Ebudae" הופיע גם בפסקול הסרט של רובין ויליאמס משנת 1990, "צעצועים". בפסקול הסרט "גרין קארד" משנת 1990 נכללו שיריה "River", "Watermark", ו-"Storms in Africa". בשנת 1992 נכלל השיר "Book of Days" בפסקול הסרט "הרחק מכאן". השיר "Marble Halls" נכלל בפסקול הסרט "עידן התמימות" ב-1993.
בשנת 1992 יצאה לשווקים גרסה מחודשת של האלבום של אניה, The Celts.
בשנת 1995 יצא לשווקים אלבומה The Memory of Trees מתוכו הצליחו במיוחד השירים "Anywhere Is" ו-"On My Way Home".
בשנת 1997 יצא לשווקים אלבום אוסף של מיטב שיריה של אניה אשר נקרא, Paint the Sky with Stars.
ביוגרפיה > החזרה

לאחר חמש שנים של פסק זמן, יצא לשווקים בשנת 2000 אלבומה המצליח, A Day Without Rain. אלבום זה נחשב לאלבום הנמכר ביותר של אניה עד היום. השיר מתוכו "Only Time" נכלל בשנת 2001 בפסקול הסרט "אהבה בחודש נובמבר". לאחר פיגועי 11 בספטמבר השיר "Only Time", שימש כמנגינת הרקע לשידורי רדיו וטלוויזיה רבים אשר הציגו את הדיווחים על הפיגועים. על אף שבתחילה הביעה אניה את מורת רוחה מן השימוש שנעשה בשיר זה לצד המראות הקשים, הסכימה בסופו של דבר להוציא מהדורה מיוחדת של השיר ב-20 בנובמבר 2001, אשר כל הרווחים ממנה היו קודש למשפחות הקורבנות.
בשנת 2001 הקליטה אניה את השיר "May It Be" מתוך הפסקול של הסרט ההוליוודי המצליח "שר הטבעות: אחוות הטבעת" – הסרט הראשון מתוך טרילוגיית סרטי שר הטבעות. בווידאו קליפ שלו הוצגו קטעים נבחרים מתוך הסרט עצמו.
בנובמבר 2005, יצא לשווקים אלבומה השמיני – Amarantine אשר זכה להצלחה רבה. האלבום זכה בפרס גראמי על האלבום הטוב ביותר של "מוזיקת העידן החדש" לשנת 2007. המיני-אלבום הרביעי שלה, Sounds of the Season: The Enya Collection, יצא לאור ב-28 בנובמבר 2006, ומהדורה מחודשת שלו בשם Christmas Secrets הופצה מספר שנים לאחר מכן. בנובמבר 2008, הוציאה את אלבום האולפן השביעי שלה, And Winter Came..., שזכה להצלחה בין-לאומית. בין שיריו נמנו: "White Is in the Winter Night", "Trains and Winter Rains", "My! My! Time Flies!" ו-"Oíche Chiúin (Chorale)".
ב-23 בנובמבר 2009, יצא לאור הלהיטים השני בגודלו של אניה, The Very Best of Enya. הוא שהה בראש פסגת מצעד אלבומי העידן החדש במשך 86 שבועות בסך הכול; שיא של כל הזמנים. בשנת 2015, הוציאה את האלבום Dark Sky Island, מתוכו יצא השיר המצליח "Echoes in Rain". השיר שפתח אותו, "The Humming", זכה להצלחה על אף שלא הופץ כסינגל.
דיסקוגרפיה > אלבומי אולפן

1987: Enya (הופץ מחדש בשנת 1992 בשם The Celts)
1988: Watermark
1991: Shepherd Moons
1995: The Memory of Trees
2000: A Day Without Rain
2005: Amarantine
2008: And Winter Came...
2015: Dark Sky Island
הערות שוליים

1 2  אניה עקפה את אדל ברשימת המוזיקאים העשירים באנגליה, באתר ‏מאקו‏, 21 באפריל 2016
1 2  Enya Net Worth, Celebrity Net Worth, ‏2020-12-17 (באנגלית אמריקאית)
↑  Virginia Blackburn, Enya: Reclusive singer who’s worth more than Adele, Express.co.uk, ‏2016-04-22 (באנגלית)
↑  טל פרי, אניה מאירלנד, מעריב, 14 באוקטובר 1988
↑  ירון פריד (לונדון), הזמרת עם האטלס - הזמרת האירית חוגגת את המצלחת האלבום עם פלטינה באר"הב ויפן, חדשות, 20 ביולי 1989
↑  עכבר העיר, התקליט הגרוע המצליח של השנה, באתר הארץ, 8 בינואר 2006
↑  Release group “Sounds of the Season: The Enya Collection” by Enya - MusicBrainz, musicbrainz.org
↑  Enya - Christmas Secrets (באנגלית), נבדק ב-2022-09-30
1 2  Release group “And Winter Came…” by Enya - MusicBrainz, musicbrainz.org
↑  The Very Best of Enya, 2009-11-20, נבדק ב-2022-09-30
↑  Enya, New Age Albums
↑  אבי פיטשון, אניה חוזרת עם עוד אלבום שמאלץ, באתר הארץ, 7 בינואר 2016
↑  Enya - Echoes In Rain (Official Video), נבדק ב-2022-09-30
↑  The Humming, 2015-11-13, נבדק ב-2022-09-30
| אניה |
| --- | --- | --- |
| דיסקוגרפיה | דיסקוגרפיה |  |
| אלבומי אולפן | Enya • Watermark • Shepherd Moons • The Memory of Trees • A Day Without Rain • Amarantine • And Winter Came... • Dark Sky Island |  |
| אלבומי להיטים | Paint the Sky with Stars • The Very Best of Enya |  |
| מיני-אלבומים | Sounds of the Season: The Enya Collection |  |
| פסקולים | The Frog Prince • Themes from Calmi Cuori Appassionati |  |
| מארזי תקליטורים | The Enya Collection • A Box of Dreams • Only Time: The Collection |  |
| ערכים קשורים | קלאנאד • ניקי ראיין • רומא ראיין • טירת מנדרלי • 6433 אניה |  |
| אניה – שירים |
| --- | --- | --- |
| Enya | "I Want Tomorrow" • "The Celts" |  |
| Watermark | "Orinoco Flow" • "Evening Falls..." • "Storms in Africa" • "Exile" |  |
| Shepherd Moons | "Caribbean Blue" • "How Can I Keep from Singing?" • "Book of Days" • "Marble Halls" |  |
| The Memory of Trees | "Anywhere Is" • "On My Way Home" |  |
| A Day Without Rain | "Only Time" • "Wild Child" |  |
| Amarantine | "Amarantine" • "It's in the Rain" |  |
| And Winter Came... | "Trains and Winter Rains" • "Oíche Chiún (Silent Night)" • "White Is in the Winter Night" • "My! My! Time Flies!" |  |
| Dark Sky Island | "Echoes in Rain" • "The Humming" • "Sancta Maria" |  |
| סינגלים אחרים | "Only If..." • "May It Be" • "I Don't Wanna Know" • "You Should Really Know" |  |
| --- | --- |
בקרת זהויות :  NLI: 987007439651005171  PLWABN: 9810545501905606  BIBSYS: 6072772  BNE: XX1381070  BnF: cb13926509g (data)  CiNii: DA11697475  GND: 122920929  ICCU: RAVV098948  ISNI: 0000 0001 1455 634X  LCCN: n91122258  LNB: 000067791  MusicBrainz: 4967c0a1-b9f3-465e-8440-4598fd9fc33c  NKC: xx0003988  NLA: 45137026  NLK: KAC201615518  NSK: 000062430  NTA: 074942409  RERO: 02-A003219035  SUDOC: 13449279X  Trove: 1468242  VIAF: 116294507   WorldCat (עם VIAF): 116294507
מקלארן סולוס GT

| --- | --- |

 מאפיינים כלליים
 יצרן:  מקלארן אוטומוטיב
 שנות ייצור:  2023 - הווה
 יחידות שיוצרו:  מוגבל ל-25 יחידות
 הרכבה:  אנגליה אנגליה
 מודל קודם:  מקלארן סנה
 חברת אם:  מקלארן
 סיווג:  מכונית-על
 מרכב:  מרכב קופה בעלת שתי דלתות
 משקל:  1,000 ק"ג
 מפרט טכני
 מנוע:  מנוע בנזין V10 צילינדרים בנפח 5.2 ליטר אטמוספירי המספקת 840 כ"ס ומומנט מרבי של 66.3 קג"מ בקו אדום של 10,000 סל"ד
 הילוכים:  תיבת הילוכים רציפה בעלת שבעה הילוכים
 מהירות מרבית:  322 קמ"ש
 תאוצה:  2.5 שניות
 קשר:  מקלארן סנה
מקלארן סולוס GT (באנגלית: McLaren Solus GT) היא מכונית-על למרוצים במרכב קופה, בעלת מושב אחד, שמיוצרת בייצור מוגבל (25 יחידות) על ידי מקלארן אוטומוטיב משנת 2023. היא נחשפה ב-19 באוגוסט 2022. המכונית מיועדת למסלול מרוצים ואינה מותרת לנסיעה בכביש. היא מגיעה עם מושבי מרוץ מותאמים אישית, חליפה וקסדה של ה-FIA ומכשיר תמיכה בצוואר מותאם אישית.
סקירה כללית

השלדה עשויה מסיבי פחמן המשלבת עיצובים רבים ממכוניות פורמולה 1. על מנת להגן על הנהג מותקן בסולוס שלדה מיוחדת המגינה על הנהג במקרה התהפכות ושומרת על תא הנהג שלם. משקלה עומד על 1,000 ק"ג.
היא כוללת מנוע בנזין V10 צילינדרים בנפח 5.2 ליטר אטמוספירי המספקת 840 כ"ס ומומנט מרבי של 66.3 קג"מ בקו אדום של 10,000 סל"ד. תיבת הילוכים רציפה בעלת שבעה הילוכים. היא מאיצה מ-0 ל-100 קמ"ש בתוך 2.5 שניות ומגיעה למהירות מרבית של 322 קמ"ש.
הערות שוליים

↑  McLaren launches V10-powered single-seat Solus GT, Autocar (באנגלית)
↑  McLaren Solus Debuts As Single-Seat, Track-Only Special With 829 HP, Motor1.com (באנגלית)
↑  The V-10 McLaren Solus GT Is a Video Game Fevered Dream Come to Life, MotorTrend, ‏2022-08-19 (באנגלית)
↑  This is the V10-engined £2.5m McLaren Solus GT, a real-life Gran Turismo racer, Top Gear, ‏2022-08-19 (באנגלית)
| מקלארן אוטומוטיב |
| --- | --- | --- |
| אישיים | רון דניס - מייסד • מייק פלוויט מנכ"ל החברה • רוברט מלוויל - מנהל עיצוב |  |
| כלי רכב נוכחיים | מקלארן אלבה • מקלארן ספידטייל • מקלארן 570S • מקלארן 765LT • מקלארן 600LT • מקלארן 720S • מקלארן GT • מקלארן סנה • מקלארן סולוס GT |  |
| כלי רכב לשעבר | מקלארן 675LT • מקלארן 620R • מקלארן 540C • מקלארן P1 • מקלארן 650S • מקלארן MP4-12C • מקלארן F1 |  |
| חטיבות | מקלארן GT - חטיבת המרוצים של החברה |  |
| אחר | קבוצת מקלארן (חברת האם) |  |
מלחמת הכוכבים – דמויות

ערך זה מרכז את רשימת הדמויות של סדרת הסרטים וסדרות הטלוויזיה של "מלחמת הכוכבים".
משפחת סקייווקר > וואטו

| --- | --- |

 שם סרט:  מלחמת הכוכבים אימת הפנטום
 גילום הדמות:  אנדי סקומב (שחקן קול)
 מידע
 גזע:  טוידריאן
 מין:  זכר
 מקצוע:  סוחר גרוטאות
וואטו הוא חייזר קטן ומכונף החי בכוכב טטואין. הוא הופיע בשני הסרטים הראשונים בסאגת "מלחמת הכוכבים" - "אימת הפנטום" ו"מתקפת המשובטים". הוא מתפרנס מסחר בגרוטאות. הוא היה בעליהם של העבדים שמי סקייווקר ובנה, אנאקין - שהתגלה כגאון טכני. וואטו התייחס אליהם באופן נאות יחסי ואף הסכים לשחרר את אנאקין לקווי-גון ג'ין, במסגרת התערבות עם אביר הג'דיי. כמה שנים מאוחר יותר, הוא מכר את שמי לבעל חוות לחות בשם לארס, ששחרר אותה מעבדות, והתחתן עמה.
משפחת סקייווקר > שמי סקייווקר

| --- | --- |

שמי סקייווקר עם בנה אנאקין
 גילום הדמות:  פרנלה אוגוסט
 מידע
 גזע:  אדם
 מין:  נקבה
 דמויות קשורות
 משפחה:  בעל : קליג לארס; ילדים: אוואן לארס ואנאקין סקייווקר
שמי סקייווקר היא אמו של אנאקין סקייווקר. לטענת קוואי-גון ג'ין, היא התעברה מ"הכוח", ולכן לאנאקין אין אב ביולוגי אמיתי. שמי בילתה את רוב חייה כשפחה של וואטו, סוחר גרוטאות מטטואין. בהמשך, לאחר שבנה עזב שוחרר מעבדות והחל את לימודיו כאביר ג'דיי, היא נמכרה לבעל חוות לחות בשם קליאג לארס, ששחרר אותה מעבדות והתחתן עמה. לרוע מזלה, כעבור מספר שנים היא נחטפה על ידי שבט אנשי חול ועונתה על ידיהם למוות. היא חולצה בידי בנה אנאקין, שהפך לפדוואן מצטיין במסדר אבירי הג'דיי. אנאקין לא היה יכול למנוע את מותה, וכנקמה הוא טבח באנשי השבט שעינה אותה, עד האחרון שבהם.
משפחת סקייווקר > פאדמה אמידאלה

| --- | --- |

פאדמה אמידאלה
 הופעה ראשונה:  1999
 הופעה אחרונה:  2005
 יוצרים:  ג'ורג' לוקאס
 גילום הדמות:  נטלי פורטמן
 מידע
 שם אמיתי:  פאדמה אמידאלה
 גזע:  אדם
 מין:  נקבה
 נטייה:  הצד המואר\טוב
 אזרחות:  כוכב נאבו
 דמויות קשורות
 משפחה:  אנאקין סקייווקר (בעל) לוק (בן) ליאה (בת)
 חברים:  מסדר הג'די
 אויבים:  מסדר הסית'
פאדמה אמידאלה (נטלי פורטמן) היא מדינאית בכירה, המלכה בעבר והסנאטורית בהווה של הכוכב נאבו, אשתו של אנאקין סקייווקר ואמם של לוק וליאה. מתה בלידתם של לוק וליאה עקב אי רצון לחיות.
משפחת סקייווקר > לוק סקייווקר

| --- | --- |

לוק סקייווקר
 שם סרט:  מלחמת הכוכבים
 הופעה ראשונה:  1977
 הופעה אחרונה:  2017
 גילום הדמות:  מארק המיל
 מידע
 שם אמיתי:  לוק סקייווקר
 תאריך לידה:  BB19
 גזע:  אדם
 מין:  זכר
 מקצוע:  אביר ג'די
 נטייה:  הצד המואר\טוב
 כוחות:  שליטה בכוח מיומנות עם חרב אור
 חבר לשעבר בקבוצה:  המורדים
 דת:  ג'די
 אזרחות:  טטואין
 תאריך פטירה:  AB34
 דמויות קשורות
 משפחה:  אנאקין סקייווקר (אבא) פאדמה אמידאלה (אמא) הנסיכה ליאה (אחות)
 חברים:  המורדים
 אויבים:  האימפריה הגלקטית המסדר הראשון
לוק (מארק המיל) הוא בנם של אנאקין סקייווקר ופאדמה אמידאלה ואחיה התאום של הנסיכה ליאה. הוא אביר הג'דיי האחרון שנותר, תלמידו של אובי ואן קנובי. בעקבות מעברו של אביו ל"צד האפל", לוק נלקח והוחבא אצל דודו בכוכב המדברי הצחיח טטואין. בעקבות מפגש עם זוג הדרואידים R2-D2 ו-C-3PO המשדרים הודעת מצוקה של הנסיכה, לוק פוגש באביר הג'דיי אובי ואן קנובי ומגלה את ייעודו, ואז הוא יוצא להציל את הנסיכה.
משפחת סקייווקר > הנסיכה ליאה

| --- | --- |

ליאה אורגנה
 גילום הדמות:  איידן בארטון בפרק 3   קארי פישר בפרקים 4 עד 9
 מידע
 שם אמיתי:  ליאה אורגנה
 גזע:  אדם
 מין:  נקבה
 מומחיות:  ירייה ברובה לייזר
 כוחות:  שליטה בכוח
 חברה בקבוצה:  המורדים
 אזרחות:  אולדריאן
 דמויות קשורות
 אויבים:  האימפריה המסדר הראשון
הנסיכה ליאה אמידאלה סקייווקר (קארי פישר), בתם של אנאקין סקייווקר ופאדמה אמידאלה ואחותו התאומה של לוק סקייווקר, היא סנאטורית ומנהיגה בכירה בברית המורדים. ליאה הופרדה מלוק מיד אחרי הלידה והוחבאה מפני אביה, שעבר לצד האפל. היא אומצה בידי הסנאטור בייל אורגנה וגדלה על כוכב אולדריאן. לימים - נישאה להאן סולו ושינתה את שמה לליאה אורגנה סולו.
משפחת סקייווקר > האן סולו

האן סולו (האריסון פורד) הוא טייס חלל ומבריח שעבד בעבר בשביל ג'אבה ההאט אך לאחר שברח מחלליות האימפריה ואיבד את הזמנתו של ג'אבה ג'אבה ניסה לחסלו עוזר לברית המורדים. חלליתו היא המילניום פלקון (בז אלף השנים). בסרט השביעי נהרג על ידי בנו שעבר לצד האפל.
משפחת סקייווקר > בן סולו / קיילו רן

| --- | --- |

 גילום הדמות:  אדם דרייבר
 מידע
 גיל:  29
 תאריך לידה:  ABB 5לחימה בחרב אור
 גזע:  אדם
 מין:  זכר
 נטייה:  הצד האפל\רע
 דמויות קשורות
 משפחה:  ליאה אורגנה (אם) האן סולו (אב) לוק סקיווקר (דוד) אנאקין סקיווקר (סבא) פאדמה אמידלה (סבתא)
קיילו רן (נולד בשם בן סולו) הוא בנם של האן סולו והנסיכה ליאה. הופיע לראשונה בתור האנטגוניסט בסרט הכוח מתעורר. רן הוא אביר ג'דיי. בצעירותו למד אצל לוק סקייווקר, עד אשר פנה לצד האפל, והפך לאדון סית' חדש ומפחיד בעל חרב סית' אדומה בצורת צלב שיוצא ממנה להב ראשי גדול, ועוד שני להבים קטנים בצדדים. קיילו מעריץ את סבו דארת' ויידר ומנסה להגשים את חזונו המקורי, חיסול כל מסדר הג'דיי.
משפחת סקייווקר > קליאג לארס

קליאג לארס היה אלמנהּ של שמי סקייווקר, אביו החורג של אנאקין סקייווקר, ואביו הביולוגי של אוון לארס. הוא עבד כחוואי, וטיפל בחוות הלחות הענקית שהייתה שייכת לו.
הוא רכש את שמי מוואטו, ולבסוף שחרר אותה, והתחתן עמה. שנים לאחר מכן, אנאקין ופדמה ביקרו אותו בביתו. הוא סיפר להם כי שמי נחטפה על ידי אנשי החול, מפלצות דמויות-אדם, אלימות ומרושעות. קליאג ומספר מקומיים נוספים ניסו לחלצה, אך רובם נהרגו בתהליך, וקליאג איבד את רגלו הימנית. אנאקין יצא למשימת הצלתה, ולבסוף הביא את גופתה המתה חזרה לחוות הלחות, שם היא נקברה לצד אשתו הראשונה של קליאג, ולצד הוריו. לאחר שנפטר, הוריש קליאג את חוות הלחות לבנו ולאשת-בנו.
קליאג הופיע אך ורק בסרט השני, וגולם על ידי השחקן ג'ק ת'ומפסון.
אבירי הג'דיי, צבא הרפובליקה, ברית המורדים והמחתרת > צ'ובאקה

צ'ובאקה (או בקיצור "צ'ואי") הוא טייס המשנה של האן סולו. הוא ווּקי - מעין ביגפוט שעיר.
אבירי הג'דיי, צבא הרפובליקה, ברית המורדים והמחתרת > R2-D2

R2-D2 הוא "אסטרו-דרואיד" לשירות ותיקונים מכניים, המופיע בכל תשעת הסרטים. הוא בצבעים כחול ולבן והוא נושא בתוכו כלי עבודה המשמשים לתיקון ספינות חלל, ויכול להתחבר ישירות כמעט לכל מערכת ממוחשבת, תכונה ההופכת אותו לשימושי במיוחד למציאת מידע, סגירת דלתות ופתיחתן, הטסת ספינות חלל ועוד. בנוסף לכלי עבודה, הוא נושא מקרן בשביל הצגת הולוגרמות מוקלטות. הוא קטן אך אמיץ, ולא פעם הוא מציל את המצב באמצעות הפטנטים שבאמתחתו.
הוא בדרך כלל נראה בחברת C-3PO, שותפו הנצחי.
אבירי הג'דיי, צבא הרפובליקה, ברית המורדים והמחתרת > C-3PO

C-3PO הוא רובוט דמוי אדם בסדרת הסרטים. את דמותו של C-3PO משחק אנתוני דניאלס. C-3PO הוא בעל מבטא בריטי - כאשר הוא מדבר באנגלית (הוא יודע לדבר יותר משישה מיליון שפות וניבים). לרוב הוא נראה בחברת R2-D2, רובוט קטן בעל גלגלים. הוא נבנה בתור רובוט-מתרגם, והוא נאמן לבעליו (כפי שתוכנת), כאלה היו לו ארבעים מאז שנוצר.
C-3PO הוא אחת הדמויות הבודדות אשר מופיעות בכל שמונת סרטי מלחמת הכוכבים. בסרט "אימת הפנטום" אנו למדים שאת C-3PO בנה אנאקין סקייווקר. עד לסרט "מלחמת המשובטים" הוא נראה רק בצורתו השלדית, בעוד שבסרט הבא הוא כבר מקבל את צורתו הזהובה הידועה.
אבירי הג'דיי, צבא הרפובליקה, ברית המורדים והמחתרת > אובי ואן קנובי

אובי ואן קנובי (בגילומו של אלק גינס בטרילוגיה המקורית, ולאחר מכן בגילומו של יואן מקגרגור בטרילוגיית הפריקוול) הוא אביר ג'דיי מזדקן, מורהו לשעבר של אנאקין סקייווקר ואחר כך של לוק, ותלמיד של קוויי-גון ג'ין. הופיע לראשונה כג'דיי צעיר שהרג את דארת' מול בפרק הראשון בסדרה. תלמידו אנאקין שהפך לדארת' ויידר הרג אותו בפרק הרביעי. לאחר נפילת הרפובליקה ועלייתה של האימפריה, הסתתר במדבריות כוכב טאטואין בשם בן קנובי.
אבירי הג'דיי, צבא הרפובליקה, ברית המורדים והמחתרת > BB-8

BB-8 הוא דרואיד (רובוט בעל בינה מלאכותית) דמוי כדור שעליו ראש דמוי כיפה. הוא משמש כדרואיד שירות, בין השאר לחלליות קרב כגון ה-X-wing של המחתרת. בסרט מלחמת הכוכבים - פרק 7: הכוח מתעורר הוא קיבל מפה שמובילה למקום המסתור של לוק סקייווקר, ויחד עם R2-D2 הם איחדו את המפות וגילו היכן לוק מסתתר.
אבירי הג'דיי, צבא הרפובליקה, ברית המורדים והמחתרת > יודה

יודה הוא "ג'דיי-מאסטר", חייזר קטן וירוק עם אוזניים ארוכות ומבכירי אבירי הג'דיי. יודה יצא לגלות בכוכב דגובה אחרי נפילת מסדר הג'די. בסרט החמישי הוא נהפך למורהו של לוק סקייווקר. (דובב על ידי פרנק אוז).
אבירי הג'דיי, צבא הרפובליקה, ברית המורדים והמחתרת > לאנדו קלריסיאן

לאנדו קלריסיאן (בילי די. ויליאמס) הוא המושל של עיר העננים בבספין, וחבר ותיק של האן סולו. בעבר הפסיד את ה"מילניום פלקון" להאן סולו במשחק הימורים. לאנדו סיפק מקום מחבוא להאן סולו, הנסיכה ליאה, C-3PO וצ'ובאקה במהלך הפרק החמישי, אך מכיוון שדארת' ויידר סחט אותו באיומים, לאנדו נאלץ, בלית ברירה, להסגיר את חבריו לידי האימפריה, מה שהוביל להקפאתו של האן סולו בפחמן והבאתו לג'אבה ההאט. כדי לכפר על מעשיו, שחרר לאנדו את ליאה, צ'ואי וC-3PO מידי האימפריה, חבר לברית המורדים ועזר לשחרר את האן סולו מידיו של ג'אבה ההאט בפרק השישי ומאוחר יותר השתתף בקרב על אנדור וירה את המטח שגרם לקריסתו של כוכב המוות השני. לאנדו חזר בפרק 9: עליית סקייווקר. כשפגש את ריי פין ופו דמרון והצטרף למחתרת. הוא גייס בעזרת המילניום פאלקון את הצבא שהשמיד את צי המסדר האחרון.